朱文公儲議帖贊
作者：岳珂
朝代：宋

paragraphs: 道統之傳，洙泗濂伊。
公于淳熙，萬古一時。
言名之輿，世泯其轍。
皎皎綱常，首載先烈。
粵古大臣，以國爲身。
浚源培根，茲爲愛君。
總干徂征，拜疏輒發。
外寧內憂，間不容髮。
復讎大義，不振不隨。
易安于危，本則先之。
先王之忠，與萊公對。
讒夫孔多，百欽若輩。
彼姑息者，大義一毛。
謂我徒勞，群吠以嘈。
事是蹟訛。